CONSILIUL LOCAL AL MUNICIPIULUI CRAIOVA


                                      HOTĂRÂREA NR.162
Consiliul Local al Municipiului Craiova, întrunit în şedinţa ordinară din data de 28.08.2008; 

 Având în vedere raportul nr.121958/2008 al Direcţiei Urbanism şi Amenajarea Teritoriului prin care se propune darea în folosinţă gratuită, către Compania Naţională de Investiţii „CNI”-S.A., a unui teren aparţinând domeniului public al municipiului Craiova, în vederea realizării investiţiei Construire Sala de Sport la Colegiul Naţional „Ştefan Velovan” şi rapoartele comisiilor de specialitate ale Consiliului Local al Municipiului Craiova nr.75, 76, 77, 81, 82/2008 ; 

 
În conformitate cu prevederile Hotărârii Guvernului nr.818/2003 privind aprobarea Normelor metodologice pentru derularea Programului „Săli de sport” prin Compania Naţională de Investiţii „CNI”-S.A.;
În temeiul art.36 alin.2 lit.c, art.124 şi art.45 alin.3 din Legea nr.215/2001, republicată,  privind administraţia publică locală;
hotărĂŞte:

Art.1. Se aprobă darea în folosinţă gratuită, către Compania Naţională de Investiţii „CNI”-S.A, a terenului în suprafaţa de 3300 mp, aparţinând domeniului public al municipiului Craiova, identificat conform planului de situaţie care face parte integrantă din prezenta hotărâre, în vederea construirii unei săli de sport la Colegiul Naţional „Ştefan Velovan”, situat în municipiul Craiova, str.Amaradia, nr.72, pe durata realizării investiţiei.

Art.2. Predarea – primirea terenului identificat la art.1 se face pe bază de protocol încheiat între Consiliul Local al Municipiului Craiova şi Compania Naţională de Investiţii „CNI”-S.A.
Art.3. Serviciul Administraţie Publică Locală, Direcţia Patrimoniu, Direcţia Urbanism şi Amenajarea Teritoriului şi Compania Naţională de Investiţii „CNI”-S.A. vor aduce la îndeplinire prevederile prezentei hotărâri.

